আখাউড়া পৌরসভা

আখাউড়া পৌরসভা বাংলাদেশের ব্রাহ্মণবাড়িয়া জেলার অন্তর্গত একটি পৌরসভা।

 আয়তন 
আখাউড়া পৌরসভার আয়তন ৮.৩৩ বর্গ কিলোমিটার।

 জনসংখ্যার উপাত্ত 
২০১১ সালের আদমশুমারি অনুযায়ী আখাউড়া পৌরসভার জনসংখ্যা ৩৬,২৬২ জন। এর মধ্যে পুরুষ ১৭,৮৫৫ জন এবং মহিলা ১৮,৪০৭ জন। মোট পরিবার ৭,৪৫৩টি।

 অবস্থান ও সীমানা 
আখাউড়া উপজেলার উত্তরাংশে আখাউড়া পৌরসভার অবস্থান। আখাউড়া উপজেলা সদর এ পৌরসভায় অবস্থিত। এ পৌরসভার উত্তর আখাউড়া উত্তর ইউনিয়ন, পূর্বে আখাউড়া উত্তর ইউনিয়ন ও আখাউড়া দক্ষিণ ইউনিয়ন, দক্ষিণে আখাউড়া দক্ষিণ ইউনিয়ন এবং পশ্চিমে ব্রাহ্মণবাড়িয়া সদর উপজেলার বাসুদেব ইউনিয়ন অবস্থিত।

 প্রতিষ্ঠাকাল 
আখাউড়া উপজেলার আখাউড়া উত্তর ও আখাউড়া দক্ষিণ ইউনিয়নের কিছু অংশ নিয়ে ১৯৯৯ সালের ১২ ডিসেম্বর আখাউড়া পৌরসভা প্রতিষ্ঠিত হয়।

 প্রশাসনিক এলাকা 
আখাউড়া পৌরসভা একটি 'ক' শ্রেণীর পৌরসভা। এ পৌরসভার প্রশাসনিক কার্যক্রম আখাউড়া থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ। এ পৌরসভা ৯টি ওয়ার্ডে বিভক্ত। ওয়ার্ডভিত্তিক এ পৌরসভার এলাকাসমূহ হল:
ওয়ার্ড নংপ্রশাসনিক এলাকা১নং ওয়ার্ডদুর্গাপুর (দামপাড়া)২নং ওয়ার্ডটানপাড়া, উত্তর খড়মপুর, টেংরাপাড়া(খড়মপুর)৩নং ওয়ার্ডআখাউড়া উত্তর-পূর্ব কর্নার, দক্ষিণ খড়মপুর, রেলওয়ে কুমারপাড়া কলোনী, রেলওয়ে পশ্চিম কলোনী, রেলওয়ে পূর্ব কলোনী (রেলওয়ে কলোনী)৪নং ওয়ার্ডউত্তর আখাউড়া, মসজিদপাড়া, খালাজুড়া (আংশিক) (আর্দশপাড়া)৫নং ওয়ার্ডবড় বাজার, দক্ষিণ আখাউড়া, পশ্চিম রাধানগর, সড়ক বাজার, মালদারপাড়া৬নং ওয়ার্ডনারায়ণপুর, পূর্ব রাধানগর, কলেজপাড়া, খালাজুড়া (আংশিক)৭নং ওয়ার্ডচন্দনসার, দেবগ্রাম শান্তিনগর, দক্ষিণ রাধানগর, সুবার পুকুর পাড়, উত্তর দেবগ্রাম, লালবাজার৮নং ওয়ার্ডদক্ষিণ দেবগ্রাম৯নং ওয়ার্ডপূর্ব দেবগ্রাম, তারাগন

 শিক্ষা ব্যবস্থা 
২০১১ সালের আদমশুমারি অনুযায়ী আখাউড়া পৌরসভার সাক্ষরতার হার ৮৭.৮%।

 যোগাযোগ ব্যবস্থা 
আখাউড়া পৌরসভায় যোগাযোগের প্রধান সড়ক ঢাকা-আগরতলা সড়ক। সব ধরনের যানবাহনে যোগাযোগ করা যায়। এছাড়া রেল যোগেও ঢাকা, চট্টগ্রাম,সিলেট সহ দেশের বিভিন্ন জেলা শহর থেকে যাতায়াত করা যায়।

 নদ-নদী 
আখাউড়া পৌরসভার পশ্চিম প্রান্ত দিয়ে প্রবাহিত হচ্ছে তিতাস নদী।

 দর্শনীয় স্থান 
 আখাউড়া রেলওয়ে জংশন –– বাংলাদেশের সর্ববৃহৎ রেলওয়ে জংশন।
 আখাউড়া স্মৃতি সৌধ
 কেন্দ্রীয় পৌর শহীদ মিনার
 খড়মপুর মাজার শরীফ
 তিতন শাহ (রহ.) মাজার (টানপাড়া)
 শের আলী শাহ (রহ.) মাজার (তারাগন)

 উল্লেখযোগ্য ব্যক্তি 
 আবদুর রহমান –– বীর প্রতীক খেতাবপ্রাপ্ত বীর মুক্তিযোদ্ধা।

 জনপ্রতিনিধি 
 পৌর মেয়র: মোহাম্মদ তাকজিল খলিফা

 আরও দেখুন 
 আখাউড়া উপজেলা
 আখাউড়া থানা
 ব্রাহ্মণবাড়িয়া জেলা

 তথ্যসূত্র 

 বহিঃসংযোগ 

বিষয়শ্রেণী:ব্রাহ্মণবাড়িয়া জেলার পৌরসভা
বিষয়শ্রেণী:আখাউড়া উপজেলা